|  |  |  |
| --- | --- | --- |
|  | | **11.** |
| **TÖRÖKSZENTMIKLÓS VÁROS POLGÁRMESTERE** | | |
| **E L Ő T E R J E S Z T É S** | | |
| A Képviselő-testület 2015. december 17. napján tartandó rendkívüli nyilvános ülésére | | |
|  | | |
| Előterjesztő megnevezése: | Markót Imre polgármester | |
| Iktatószám: | 2-260/2015-F-1 | |
| Tárgy: | A volt OTP épület és a jelenlegi SPAR épület közötti fasor helyi védetté nyilvánításának vizsgálata | |
| Előterjesztés jellege: | Rendelet-tervezet, **Határozat-tervezet,** Tájékoztató, Beszámoló | |
| Döntéshozatal: | egyszerű többség (SZMSZ 36. § (2) bekezdés) | |
| Melléklet: | 1 db határozat-tervezet  1 db szakvélemény | |
| Készítette: | dr. Monoki Bernadett osztályvezető  Mezei Zoltán főkertész | |
| Véleményezésre megküldve: | a Képviselő-testület **Pénzügyi és Városfejlesztési** Bizottsága  részére | |
| Törvényességi véleményezésre bemutatva: | 2015. december 8. | |

**Tisztelt Képviselő Testület!**

Törökszentmiklós Városi Önkormányzat Képviselő-testülete a 258/2015. (X.29.) K.t. határozatában arról döntött, hogy a város területén 10 db faegyedet helyi védetté nyilvánít, illetve a volt OTP épület és a jelenlegi SPAR épület közötti fasort megvizsgálja abból a célból, hogy a helyi védetté nyilvánításuk lehetséges-e.

A döntésnek eleget téve a fasort Petre Anna Gabriella okleveles táj-és kertépítő mérnök megvizsgálta és véleményében úgy nyilatkozott, hogy nem javasolja a faegyedek helyi védetté nyilvánítását. Indokolásként előadta, hogy a fasor képező fák nyugati ostorfák (Celtis occidentalis), viszonylag fiatal egyedek. A fák koronaalapban odvasak, műszaki stabilitásuk meggyengült. A fák biztonságos megtartásához faápolási munkák szükségesek.

A nyugati ostorfa dendrológiailag kevéssé értékes fa, az elhelyezkedésénél fogva kevésbé jelentős szigetszerű zöldfelületi elem.

Fentieket összegezve lemondható, hogy a fák állapota, elhelyezkedése, valamint életkora sem indokolja azok helyi védetté nyilvánítását.

**Tisztelt Képviselő-testület!**

Kérem az előterjesztés megvitatását és a határozati javaslat elfogadását.

Törökszentmiklós, 2015. december 8.

Markót Imre

**polgármester**

**\_\_\_\_\_\_/2015. (\_\_\_\_\_\_) Kt.**

**Határozat**

**A Törökszentmiklós, Kossuth L. út 143. számú ingatlannal szemben található ostorfák védetté nyilvánításáról.**

Törökszentmiklós Városi Önkormányzat Képviselő-testülete a 258/2015. (X.29.) Kt. határozatának megfelelően a volt OTP épület és a jelenlegi SPAR épület között elhelyezkedő fasor helyi védetté nyilvánításának lehetőség megvizsgálta, és úgy döntött, hogy nem nyilvánítja azokat helyi jelentőségű védetté.

Erről értesül:

1. Markót Imre polgármester
2. Dr. Majtényi Erzsébet jegyző
3. Városüzemeltetési Osztály